Wilhelm Christian Friebe

Wilhelm Christian Friebe (16. juuli (vkj) 1761 Groß-Ballhausen – 14. september (vkj) 1811 Riia) oli baltisaksa ametnik ja ajaloolane.

Elulugu
Friebe oli pärit Tüüringist, kus tema isa Johann Christian Friebe pidas võõrastemaja. Tema ema nimi oli Johanna Maria Gerhard.Lenz, Wilhelm. Deutschebaltisches biographisches Lexikon 1710−1960. Köln-Wien: Böhlau Verlag, 1970, lk 229. Hariduse omandas esialgu kodus, seejärel Tennstedti ja Weißensee koolis.TLÜAR rahvusbibliograafia isikud: Friebe, Wilhelm Christian. Seejärel õppis Hannoveri ja Güstrowi gümnaasiumis. 1781. aastal astus Göttingeni ülikooli, kus tudeeris 1784. aastani teoloogiat, aga ka statistikat ja loodusteadusi. 1784. aastal siirdus Liivimaale.Lenz, Wilhelm. Deutschebaltisches biographisches Lexikon 1710 - 1960. Köln-Wien: Böhlau Verlag, 1970, lk 229. 1784−1801 oli ta koduõpetaja esmalt Vietinghoffide Aluliina ja seejärel Rautenfeldide Koivaliina mõisas. 1801. aastal sai temast Liivimaa sotsieteedi alaline sekretär, kellena oli tegev surmani.EAA, f. 1185, n. 1, s. 1231, L 17. 1804−1810 oli ühtlasi Riia kreisi kooliinspektor. 1811. aastal valiti ta Tartu ülikooli audoktoriks. Oma vaadetelt oli ta kameralist.

Aastatel 1791–1794 andis ta välja viieköitelise Liivimaa üldajaloo, mis oli tunduvalt paremini loetav ning mõneti ka täpsem kui varasem Friedrich Konrad Gadebuschi "Livländische Jahrbücher".

Teoseid
Physisch: ökonomisch, und statistische Bermerkungen von Lief- und Ehstland: oder von den beiden Statthalterschaften Riga und Reval, Riga: bey Johann Friedrich Hartknoch, Google books:
Ueber Russlands handel, landwirthschaftliche kultur, industrie und produkte: nebst einigen physischen und statistichen bemerkungen 3. Band, 1798 Google books:
Oekonomisch-technische Flora für Liefland, Ehstland und Kurland, Riga : in der Hartmannschen Buchhandlung, 1805, Google books

Vaata ka
Liivimaa Üldkasulik ja Ökonoomiline Sotsieteet

Viited

 Välislingid 

Kategooria:Baltisaksa ajaloolased
Kategooria:Liivimaa inimesed
Kategooria:Tartu ülikooli audoktorid
Kategooria:Liivimaa sotsieteedi alalised sekretärid
Kategooria:Göttingeni ülikooli vilistlased
Kategooria:Liivimaa Üldkasuliku ja Ökonoomilise Sotsieteedi auliikmed
Kategooria:Sündinud 1761
Kategooria:Surnud 1811